Zhantas/Cleaned-Uzbek_Wikipedia huggingface dataset:
Sayid Abuzar Buxoriy

Sayid Abu Muaviya Abuzar Buxoriy (سید ابو معاویہ ابوذر بخاری) (1995-yil 24-oktyabrda vafot etgan) (haqiqiy ismi: Sayid Ata-ul-Munʼim Buxoriy) – pokistonlik musulmon olimi, notiq, shoir, yozuvchi va Majlisi Ahrori Islomning sobiq prezidenti. Buxoriy, shuningdek, „Majolis-e-Xuddam-i-sahobah“ning asoschisi boʻlgan va 1953-, 1974- va 1984-yillarda „Tehrik-e-Xatme Nabuvvat“da muhim rol oʻynagan.

Buxoriy 1962-yilda Qosim Bogʻ Moʻltonda Muoviya I vafot etgan kuni konferensiya oʻtkazgan. Buxoriy bir necha bor hukumatga qarshi diniy va siyosiy nutq soʻzlagani uchun hibsga olingan. Shuningdek, Lahor va Multondan nashr etiladigan „Al-Ahror“ oylik yangiliklar korporatsiyasining muharriri boʻlgan.

 Vafoti 
Buxoriy 1995-yil 24-oktyabrda Moʻlton shahrida vafot etgan. Moʻltonn shahrida otasining (Sayid Ato Ulloh Shoh Buxoriy) qabri yoniga dafn etilgan.
 

Turkum:20-asr hind musulmonlari
Turkum:Pokiston sunniy musulmonlari
Turkum:Forszabon shoirlar
Turkum:Patnalik yozuvchilar
Turkum:Moʻltonliklar
Turkum:1995-yilda vafot etganlar
Muhammad Muhsin Bekas

Muhammad Muhsin (Bekas nomi bilan tanilgan; 1859 — 1882) — sindhzabon shoir. Faqir Bedilning o‘g‘li. Ular bir joyga dafn etilganligi sababli, bu ziyoratgoh odatda Bedil va Bekas ziyoratgohi nomi bilan mashhur.

 

Turkum:1857-yilda tugʻilganlar
Turkum:1881-yilda vafot etganlar
Turkum:Tasavvuf shoirlari
Turkum:Sindx soʻfiylari
Turkum:Sindx tarixi
Turkum:19-asr shoirlari
Arthur Blok

Arthur Blok (1882-yil, 19-mart – 1974-yil, 14-oktyabr) Britaniyada tug‘ilgan va 1924-yildan 1925-yilgacha Isroil Texnologiya Instituti (Texnion)ning birinchi boshqaruvchi rahbari bo‘lgan. Ushbu institut Xayfa, Isroil (o‘sha vaqtda Falastin)da joylashgan.
Hayoti
Blok Hornsey, Londonning shimolida tug'ilgan va Owen maktabida tahsil olgan. Arthur London Universitet kollejidan elektr muhandisligi bo‘yicha diplom olgan (bakalavr). Arthur professor Ambroz Flemingning shaxsiy yordamchisi bo'lgan.

Blok 1924-1925 yillarda Texnionning birinchi maʼmuriy rahbari (yoki o‘sha vaqtda „direktor“ deb atalgan) boʻlgan Uning o‘rniga Maks Xekker tayinlangan..

Blok 1945-yilda Britaniya Imperiyasi ordeni bilan taqdirlangan. Blok 1974-yil 14-oktyabrda, 94 yoshida vafot etgan.
Davlatobod gaz koni

Davlatobod gaz koni yoki Davlatobod Doʻnmas (1991-yilgacha Sovetobod) – Turkmanistonning Mari viloyati Saraxs shahri yaqinidagi yirik tabiiy gaz koni. Turkmaniston-Eron chegarasi yaqinida joylashgan va chegara oldi aholi punkti – Davlatobod nomi bilan atalgan.
Kon Turon neft-gaz provinsiyasi Murgʻob neft-gaz viloyatining bir qismi sanaladi.

thumb|Davlatobod va uning transportirovkasi
 Tarixi 
Davlatobod strukturasi 1957—1960-yillardagi geologik qidiruvlar davomida aniqlangan. Davlatobod arkasi 1968-yilda seysmik tadqiqotlar bilan tasdiqlangan. Tabiiy gaz zaxiralari mavjudligini tasdiqlovchi qidiruv quduqlari 1972—1974-yillarda burgʻulangan. Davlatobod konida ishlab chiqarish 1982-yilda boshlangan.

Turkmaniston mustaqillikka erishganidan keyin ishlab chiqarish keskin pasaydi, ammo 1998-yildan keyin oshdi. Gaz Markaziy Osiyo—Markaz magistral gaz quvuri orqali eksport qilinadi. 2009-yil dekabrdan boshlab gaz Davlatobod-Salipyor quvuri orqali Eronga yetkazib berila boshlandi.

 Zaxiralari 
Qazib olish 1982-yilda boshlangan, qayta tiklanadigan tabiiy gaz zaxirasi baholanmoqda. 1992-yilda qayta tiklanadigan zaxiralar baholandi. 1997-yilda AQShning DeGolyer and McNaughton mustaqil konsalting kompaniyasi qayta tiklanadigan zaxiralarni deb baholadi. 2005-yilda Osiyo taraqqiyot banki yalpi zaxiralarni baholadi.

Yangi ochilgan Yoʻloʻtan konidagi zaxiralarni baholash ommaga maʼlum qilinguncha, Turkmanistonning eng yirik gaz ombori hisoblangan.

Davlatobod koni Trans Afgʻoniston quvuri uchun ehtimoliy taʼminot manbai sifatida tilga olingan, biroq OTBga koʻra, konning ishlab chiqarish prognozlari „kutilganidan pastroq“ va „qazib olish hajmining pasayishi bashorat qilinmoqda".

 Yana qarang 

 Davlatobod–Saraxs–Xonqiron gaz quvuri
 Galkinish gaz koni

 

Turkum:Turkmaniston gaz konlari
Willy William

Willy Fauade William (1981-yil 27-iyunda tugʻilgan) – fransiyalik DJ, prodyuser va qoʻshiqchi boʻlib, oʻzining remikslari hamda bir qator sanʼatkorlar bilan ijro etgan vokallari bilan mashhur. Shuningdek, fransuzcha „Ego“ va lotincha „Mi Gente“ (J Balvin bilan) xitlari bilan jahon miqiyosida mashhurlikka erishgan.

 Hayoti 
Willy Fauade William 1981-yil 27-iyunda Fransiyaning Fréjus kommunasida tugʻilgan. Uning otasi Guadeloupelik, onasi esa Eritreyalik boʻlgan. U Sarthe departamentidagi Champagne kommunasida oʻsgan.

 Faoliyati 
Willy William 2003-yilda DJ Flex bilan birgalikda „B Boyz Shake da Body“ shousida qilgan chiqishi hamda 2004-yilda Lord William taxallusidan foydalangan holda „Tragedie“ albomining prodyuseri boʻlgani bilan mashhurlikka erishgan. Keyinchalik u Collectif Métissé nomli fransuz musiqiy jamoasiga qoʻshilgan, shuningdek, yakkaxon tarzda oʻz materiallarini ishlab chiqarishni ham davom ettirgan.

U koʻplab sanʼatkorlar bilan hamkorlik qilgan, shuningdek, oʻz qoʻshiqlarini ham chiqara boshlagan. William DJ Assad bilan „Li tourner“, Les Jumo bilan „C Show“ va „L’Italienne“, KeenʼV bilan „On s’endort?“ hamda Ridsa bilan „Je nʼai pas eu le temps“ qoʻshiqlarini chiqargan.

2016-yilda William oʻzi tomonidan ishlab chiqarilgan va kuylangan fransuz tilidagi „Ego“ taronasini taqdim etgan. Ushbu singl uning 2016-yilda chiqarilgan „Une seule vie“ albomining asosiy singli va yakkaxon ijrochi sifatidagi eng yaxshi fransuzcha xiti edi. „Ego“ qoʻshigʻi Fransiya, Italiya, Germaniya, Belgiya, Polsha va boshqa koʻplab mamlakatlarning xit paradlarida yuqori oʻriblarni egallagan.

2017-yilda u kolumbiyalik superyulduz J Balvin bilan hamkorlikda „Mi Gente“ taronasini chiqarganidan keyin xalqaro miqyosda shuhrat qozongan. Qoʻshiqning ulkan xalqaro muvaffaqiyatidan soʻng ijrochilar Beyoncé bilan birgalikda uning yangi remiks versiyasini taqdim etishgan. Qoʻshiq Latin Billboard Music mukofotiga sazovor boʻlgan va musiqiy videosi YouTubeda 2 milliarddan ortiq tomosha qilingan. 2018-yilda esa „Eng yaxshi Lotincha video“ nominatsiyasida MTV Video Music mukofotiga sazovor boʻlgan. Ketma-ket 12 hafta davomida Spotify Global chartida 1-oʻrinni egallab turgan, dunyo boʻylab koʻplab mamlakatlarning xit paradlarida ham 1-oʻrinni olgan.

2018-yilda William „La La La“ nomli raqs trekini taqdim etgan. Shuningdek, u David Guetta va Jason Deruloning „Goodbye“ nomli qoʻshigʻida Nicki Minaj bilan birga ishtirok etgan.

William „Mi Gente“ taronasi uchun „Eng yaxshi DJ / prodyuser“ yoʻnalishida Latin Grammy mukofotiga nomzod sifatida koʻrsatilgan. Uning „Ego“ qoʻshigʻi esa Shazam orqali eng koʻp qidirilgan fransuz tilidagi singl hisoblanadi.

 Diskografiyasi 
 Albomi 
 Nomi Chiqarilgan yili Chartlardagi oʻrni Treklist FRA BEL(Wa) Une seule vie 2016-yil 12 20 „Te quiero“ (radio versiyasi)
 „Ego“ (radio edit)
 „Une seule vie“
 „Suis-moi“ 
 „Le tour du monde“ 
 „Dangereuse“ 
 „Qui tu es?“
 „Tentation“
 „Les 6T d’or“
 „Tes mots“
 „On s’endort“ 
 „Love“
 „Personne nʼest parfait“ 
 „Les souris dansent“
 „Dernier jour“ 
 „Si j'étais le même“

 

 
 

Turkum:Fransiyalik qoʻshiqchilar
Oʻzbekiston parlament saylovi (2024)

2024-yilgi Oʻzbekiston parlament saylovi – Oʻzbekistonda parlament quyi palatasi va hududiy vakillik organlari aʼzoligi uchun oʻtkazilgan
saylov.
 Tarixi 
2024-yil 26-iyulda Markaziy saylov komissiyasi saylovni oʻtkazish boʻyicha tegishli qaror qabul qilgan. Komissiyaning 2024-yil 21-avgustdagi qaroriga koʻra mamlakatdagi 5 ta siyosiy partiyaga saylovlarda ishtirok etish uchun ruxsat berildi. 2024-yil 27-oktyabrda Oʻzbekiston Respublikasi Oliy Majlisi Qonunchilik palatasi, Qoraqalpogʻiston Respublikasi Joʻqorgʻi Kengesi hamda Xalq deputatlari mahalliy kengashlariga saylovlar boʻlib oʻtdi. Saylovda 5 ta siyosiy partiya ishtirok etdi: Oʻzbekiston Liberal demokratik partiyasi, Oʻzbekiston Milliy tiklanish demokratik partiyasi, Oʻzbekiston Ekologik partiyasi, Oʻzbekiston Xalq demokratik partiyasi, Oʻzbekiston „Adolat“ sotsial-demokratik partiyasi. Saylovlar „Mening tanlovim – Obod Vatanim“ shiori ostida oʻtkazildi.

 Jarayoni 
Markziy saylov komissiyasi nomzodlarning roʻyxatini 2024-yil 22-sentyabr kuni eʼlon qildi. Shu kundan targʻibot jarayonlari boshlanib, 2024-yil 25-oktyabr kuniga qadar davom etdi. Deputatlarning 75 nafari bevosita majoritar, 75 nafari proporsional tizim boʻyicha siyosiy partiyalarga berilgan ovozlar asosida saylandi. Saylov jarayonlari „E-saylov“ axborot tizimi orqali tashkil etildi. Qonunchilik palatasining 150 nafar deputati, Qoraqalpogʻiston Respublikasi Joʻqorgʻi Kengesining 65 nafar deputati, 208 nafar tuman (shahar) deputati saylandi. Partiyalar tomonidan deputatlik oʻrinlari uchun 90 mingga yaqin ishonchli vakillar ishtirok etdi.

 Saylovchilarning ishtiroki 
2024-yil 28-oktyabr kuni Markaziy saylov komissiyasi raisi ishtirokida Qonunchilik palatasi va mahalliy kengashlarga saylovlarning dastlabki natijalariga bagʻishlab oʻtkazilgan matbuot anjumanida saylov jarayonlarida 15 mln 27 ming 529 nafar saylovchi ovoz berganligini maʼlum qildi . Shuningdek, Xorijda istiqomat qilayotgan Oʻzbekistonliklar uchun 40 ta mamlakatda 57 ta saylov uchastkalari tashkil etilib, ushbu uchastkalarda 140 ming 388 nafar saylovchi ovoz berdi.

 Yana qarang 
 Oʻzbekiston Oliy Majlisi Qonunchilik palatasi deputatlari roʻyxati (2024-2029)

 

Turkum:2024-yilda Oʻzbekiston
Turkum:Oʻzbekistonda parlament saylovlari
Temir odam (roman)

Temir Odamlar — 1891-yilda amerikalik yozuvchi Govard Payl tomonidan yozilgan va tasvirlangan roman. Asar 15-asrda sodir boʻlib, yosh qurolbardor Maylz Folvortning nafaqat ritsar boʻlish, balki oxir-oqibat otasining sha'nini tiklash yoʻlidagi voyaga yetish hikoyasi. 24-bobda ritsar unvoni berish marosimi tasvirlanadi va bu ritsarlik va jasorat haqida yozilgan noma'lum asar sifatida keltiriladi. Shuningdek, mashgʻulot anjomlari tavsiflari ham davomiy tarzda berib borilgan.

Roman 68 334 soʻzdan iborat boʻlib, 33 ta nomlanmagan bob, kirish qismi va xulosadan tashkil topgan. 1954-yilda Folvortning qora qalqoni nomi bilan filmga moslashtirilgan.

 Syujet 

Maylz Folvort jasur ritsar bo‘lish uchun Makvort grafining qo‘l ostida mashq qiladi. Ritsarlik unvonini olganidan so‘ng, Maylz Makvort grafining akasi xizmatida Fransiyada musobaqalarda g‘alaba qozonish orqali o‘ziga shon-shuhrat orttiradi. Angliyaga qaytgach, Maylz o‘z oilasining dushmani — Maylzning otasini tuhmat bilan xiyonatda ayblagan Alban grafiga qarshi chiqadi va uni mag‘lub qiladi. Maylzning bu sharafli g‘alabasi orqali u otasining sha'nini tiklaydi va Makvort grafining jiyani va tarbiyalanuvchisi Ledi Alis bilan unashtirilish va uylanish huquqini qo‘lga kiritadi.

 Yana qarang 

 Amerika adabiyoti
 Elizabet H. Boyer
Abdurahmon Xoltojiyev

Abdurahmon Xoltojiyev (1957-yil 14-sentabr, Margʻilon) — oʻzbek sozandasi, chang va qonun cholgʻulari ijrochisi hamda pedagog. 1998-yilda «Oʻzbekistonda xizmat koʻrsatgan artist» unvoni bilan taqdirlangan.

 Hayoti 
Abdurahmon Xoltojiyev 1957-yil 14-sentyabrda Fargʻona viloyati Margʻilon shahrida tavallud topgan. 1983-yildan maqol ansamblida faoliyati yuritadi.1968–1972-yillarda Margʻilondagi 2-sonli bolalar musiqa va sanʼat maktabida Baxtiyor Tillaboyev va Sharofiddin Ismoilovdan chang cholgʻusini oʻrgangan. Shu davrda Komiljon Mirzayev rahbarligidagi «Doʻstlik» bolalar ansamblida faoliyat yuritgan.

1972-yilda Fargʻona musiqa bilim yurtiga oʻqishga qabul qilingan, u yerda Mamasiddiq Madaliyev va Faxriddin Sodiqov shogirdlari taʼlimini olgan. 1976-yilda Muxtor Ashrafiy nomidagi Toshkent davlat konservatoriyasining Sharq musiqasi kafedrasiga ansambl bilan qabul qilingan va Sulaymon Taxalov, Tuygʻun Otaboyev kabi ustozlardan dars olgan. 2002-yildan hozirgacha maqom ansamblida musiqa rahbari boʻlib faoliyat yuritmoqda.

 Faoliyati 
1981-yillarda Ozarbayjonda qonun cholgʻusi ijrochiligini oʻrganib, ushbu cholgʻuni Oʻzbekistonga olib kirgan va keng targʻib qilgan. 1983-yildan Oʻzbekiston teleradio kompaniyasi hamda «Maqom» ansamblida faoliyat yuritgan.

1985-yildan Sherali Joʻrayev bilan birgalikda ijod qilib, mamlakat ichida va tashqarisida konsertlarda ishtirok etgan. 1987-yildan boshlab Toshkent davlat konservatoriyasi hamda boshqa musiqiy taʼlim muassasalarida pedagogik faoliyat olib borgan; uning shogirdlari Oʻzbekiston va qoʻshni davlatlarda faoliyat yuritadi.

 Mukofotlari 
 Oʻzbekistonda xizmat koʻrsatgan artist
Toshkesar

Toshkesar — Fargʻona viloyatining Margʻilon shahrida joylashgan mahalla. Aholisi 4 056 nafar (2018).
Aholisi

 

Turkum:Margʻilon aholi punktlari
Turkum:Alifbo boʻyicha aholi punktlari
Marisela de Montecristo

Marisela de Montecristo (1992-yil 25-avgustda tugʻilgan) – Salvadorlik model, teleboshlovchi, aktrisa va goʻzallik tanlovi sohibi, Nuestra Belleza Latina 2013 va Miss El Salvador 2018 tojini qoʻlga kiritgan.

Nuestra Belleza Latina 2013-yilda gʻalaba qozonganidan soʻng, de Montecristo bir nechta telekoʻrsatuvlarda ishtirok etgan, Premios Juventud tele-shousida sahna orti boshlovchisi boʻlgan, Sábado Gigante televizion dasturida model sifatida ishlagan va Pitbullning „Fun“ musiqiy videosida cameo rolini ijro etgan. Miss El Salvador 2018 sifatida u El Salvadorni Miss Universe 2018 tanlovida ishtirok etgan, ammo Top 20 talikka kira olmagan.

 Hayoti 
De Montecristo 1992-yil 25-avgustda La-Pazning Olocuilta shahrida tugʻilgan. U oʻn yoshga toʻlganda, oila Salvadorni tark etib, AQShning Nevada shtatidagi Las Vegas shahriga joylashgan. Kommunikatsiyani boʻyicha universitetda tahsil olgan.

 Goʻzallik tanlovlari 
2013-yilda de Montecristo Los-Anjelesda Univision telekanalida efirga uzatilgan Latina goʻzallik tanlovi realiti-shousining Nuestra Belleza Latina 2013 tanlovining bir boʻlagi boʻlish uchun sinovdan oʻtgan. Tanlovda uning ustozi Venezuelan Osmel Sousa edi. U oxir-oqibat oʻn ikki finalchidan biri etib tanlangan va gʻalaba qozonmaguncha har hafta davom etgan. De Montecristo tanlovda gʻolib boʻlgan birinchi El Salvadorlik ayol boʻlgan, bundan tashqari, Nikaragualik Nastassja Bolívardan keyin ikkinchi Central American boʻlish bilan bir qatorda Nuestra Belleza Latina 2011 gʻolibi boʻlgan. Gʻalabadan soʻng u 250 000 AQSH dollari, yangi Kia Forte avtomobil va Univision bilan bir yillik televideniye taqdimoti shartnomasi bilan taqdirlangan.

De Montecristo Nuestra Belleza Latina 2013 unvonini qoʻlga kiritganidan soʻng, 2015-yilgi Nuestra Belleza El Salvador tanlovida qatnashishni rejalashtirgan edi. Biroq, oʻsha paytda Miss Universe tashkilotiga egalik qilgan Donald Trampning meksikalik muhojirlar haqidagi bahsli fikrlaridan soʻng, u tanlovdan voz kechgan. Aytish joizki, Nuestra Belleza El Salvador gʻolibi keyinchalik Miss Universe tanlovida ishtirok etgan. Tramp tashkilotni WME-IMGga sotganidan soʻng, de Montecristo 2018-yilgi Miss El Salvador tanlovida qatnashishini maʼlum qilgan. U g‘alaba qozonib, Miss El Salvador 2018 tojiga sazovor boʻlgan. Keyinchalik u El Salvador nomidan 2018-yilgi Miss Universe tanlovida ishtirok etgan, ammo u yerda biror oʻrin egallayolmadi.

 

 
 

Turkum:1992-yilda tugʻilganlar
Turkum:Yashayotgan insonlar
Turkum:Amerikalik ayol modellar
16-maktab

thumb|Bekobod shahar 16-maktab oʻquv binosi 2024
16-maktab (avval Mirzo ulugʻbek nomidagi 16-sonli umumiy taʼlim maktabi) – Toshkent viloyati Bekobod shaharda joylashgan umumiy oʻrta taʼlim maktabi.
Maktab ijroiya komiteti qarori bilan 1963-yilda qurilishi boshlanib 1964-yilda 8 yillik maktab sifatida foydalanishga topshirilgan. 1964-yil 1-sentabrda maktabda birinchi qoʻngʻiroq chalindi va 850 oʻquvchi bilan maktab oʻz tarixini yozishni boshladi. 1966 – 1969-yillar davomida maktabga Abduraimov Toshpoʻlat Abduraimovich direktorlik qildi. Rahmatullayev S, Hasanova, Jabborovalar 1968-yilda birinchi boʻlib 10-sinfni bitirdilar. 
Zokirov Madamin Zokirovich – 1970 – 1985-yillar davomida 16-sonli umumiy oʻrta taʼlim maktabiga rahbarlik qildi. Ular rahbarlik qilgan vaqt davomida maktab jamoasi 40 kishidan iborat edi 
1986-yildan boshlab maktab rahbarligiga Boboyeva K tayinlandi. Ularning rahbarligi 15 yil (2001-yilgacha) davom etdi. 
Yangi asrda maktabga yangi direktor etib tayinlangan Marupova O. Sh. maktabda 20 yil davomida faoliyat yuritdi va 2021-yilda nafaqaga chiqdi.

Amaldagi maktab rahbari Mamatkulova Mavluda Dehkanovna 2021-yildan buyon maktab direktori lavozimida ish yuritadi. 
Uzoq yillar davomida maktab turli xil yutuqlarga erishdi. Jumladan, 2006-yilda 16-sonli umumiy oʻrta taʼlim maktabi respublikadagi eng yaxshi maktab deya tan olindi. Soʻnggi yillardagi yutuqlar haqida gap ketganda „Xorijiy tillarni oʻqitish boʻyicha eng yaxshi maktab“ olimpiadasida 16-maktab jamoasi 2022, 2023 va 2024 yillarda, 3 yil ketma ket shahar bosqichida gʻolib chiqib viloyat bosqichida ham ishtirok etib kelishayapti. Hozirgi kunda maktabda qariyb 70 nafar oʻqituvchi ishlaydi va 1100 nafardan ortiq oʻquvchi taʼlim olib keladi
thumb|Bekobod Shahar 16-maktab sinfi

Turkum:Oʻzbekistondagi maktablar
Turkum:Bekobod
Al-Bannoniy

Muhammad ibn al-Hasan al-Bannoniy (1727 — 1780) (hijriy 1133 — 1194)  — 18-asrning Fos shahridan (Marokash) musulmon huquqshunosi va Molikiy fiqh maktabining olimi.

 Hayoti 
left|thumb|Bannoniy maqabarasining tashqi tomonida yozilgan sheʼr.
Al-Bannoniy 1727-yilda Fos shahrida tugʻilgan. Shu yerda oʻqigan, butun umri davomida yashagan va dafn etilgan. Oʻz davrining koʻplab olimlaridan, jumladan, at-Tayyib al-Vazzoniy va soʻfiy Ahmad ibn al-Muborak ostida tahsil olgan. Qoraviy masjidi va universitetining imom-xatibi boʻlgan va shu yerda dars bergan. Milodiy 1780-yilda vafot etgan va Karavina masjidi yaqinidagi Darb at-Tavil qabristonida Fosning boshqa olimi Muhammad Mayyara qabri yoniga dafn etilgan.

Al-Bannoniy oʻzining „Al-Fath ar-Rabboniy“ kitobi bilan mashhur. Matn Halil ibn Ishaq al-Jundiyning mumtoz „Muxtasar“ ning kichik sharhidir.
 

Turkum:1780-yilda vafot etganlar
Turkum:1727-yilda tugʻilganlar
Turkum:18-asr Marokash xalqi
Turkum:Marokash imomlari
Turkum:Marokashlik Malikiy olimlari
Kategoriya:Fezdan kelgan odamlar, Marokash
Turkum:Marokashlik huquqshunoslar
Komil Yusuf al-Bahtimiy

Komil Yusuf al-Bahtimiy (1922 — 1969) — misrlik Qur’on qorisi. Muhammad Salama qoʻl ostida tahsil olgan.

 Yana qarang 

 Muhammad Rifat
 Mahmud Halil al-Husoriy

 

Turkum:1922-yilda tugʻilganlar
Turkum:1969-yilda vafot etganlar
Turkum:Misr Qurʼon qorilari
Abdulaziz Madaniy

Abdulaziz Madaniy (1950-yil 9-aprel — 2022-yil 14-iyul)അബ്ദുൽ അസീസ് മദനി — keralalik hind islom olimi va yozuvchisi. Hindistondagi sunniy musulmonlar yetakchilaridan biri. Badriyya Manzilda vafot etgan va Kunnamangalamdagi Madani Ustod Maqomda (Madani Dargoh) dafn etilgan.

 Hayoti 
Abdul Umar Molla oilasida Keralaning Kannur tumani Thalassery shahrida tug'ilgan. O‘qishni otasidan oʻrgangan. Keyinroq Sayyid Madaniy arab kollejida oʻqigan. O'qishni tamomlagandan so'ng, Abdulaziz o'z uyiga qaytib kelgan va yillar davomida ta'lim sohasida ishlagan. Madaniy bitiruvda ikkinchi o'rin sohibi bo'lgan

 Kitoblari 

 Musulmon ismlari

 Mukofotlari 

 Maxdumiy mukofoti

 Yana qarang 

 Sayyid Muhammad Jifri Muthukkoya Thangal
 Shayx Abubakr Ahmad
 Sayyid Ibrohim Xalil Al Buxoriy
 Ali Qutty Musliyar

 

Turkum:1950-yilda tugʻilganlar
Turkum:2022-yilda vafot etganlar
Turkum:Hind musulmonlari
Turkum:XX asr musulmon ulamolari
Turkum:Sunniy musulmon ulamolar
Turkum:Musulmon islohotchilari
Turkum:Shofiʼiy fiqh olimlari
Avvom ibn Xuvaylid

Avvom ibn Xuvaylid  – Fijar urushlarida halok boʻlgan arab qurayshi askari. Shia rivoyatiga koʻra, otasi Xuvaylid ibn Asad Avvomni Misrda asrab olgan. Banu Quraysh qabilasidan boʻlgan Asad qabilasining aʼzosi va Islom paygʻambari Muhammadning ayoli Xadicha binti Xuvaylidning ukasi edi.

Avvom Safiyya binti Abdulmuttalibning turmush oʻrtogʻi. ularning besh farzandi bor edi:

 Sahoba Zubayr ibn al-Avvom
 Soib ibn al-Avvom
 Hind binti al-Avvom, Muhammadning asrab olingan oʻgʻli Zayd ibn Horisa al-Kalbiyning turmush oʻrtogʻi.
 Abdulkaʼba ibn al-Avvom.
 Zaynab binti al-Avvom, amakivachchasi Hakim ibn Hizom ibn Xuvaylidning turmush oʻrtogʻi.

 Yana qarang 

 Sahobalar
 Mashhur hijoziylar roʻyxati
 Zubayridlar
 

Turkum:Sahobalar
Asid ibn Kurz al-Bajaliy

Asid ibn Kurz al-Bajaliy — Islom paygʻambari Muhammadning sahobalaridan biri.

 Nasabi 
Asid – Kurz ibn Amir ibn Abdulloh ibn Abdul Shams ibn Gʻamgama ibn Jarir ibn Shaq ibn Saab ibn Yashkar ibn Raham ibn Afroq ibn Afso ibn Nazir ibn Qasr ibn Abqar ibn Anmar al- Bajaliyning oʻgʻliRabi al-Abrar wa nusus al-Akhbar. volume II. p. 330.Kitab Qabilah Bajilah. p. 44..
 

Turkum:Sahobalar
Zaynab Ibragimova

Zaynab Rustamovna Ibragimova (1995-yil 6-iyun, Oʻzbekiston) – rossiyalik va oʻzbekistonlik futbolchi, Belarusning „Dnepr-Mogilev“ klubida yarim himoyachi ampulasida oʻynaydi.

 Biografiya 
Zaynab Perm futbol maktabi tarbiyalanuvchisi hisoblanadi. 2010-yillarning boshidan Zvezda-2005 (Perm) klubining oʻsmirlar jamoalarida oʻynagan. Perm viloyati chempionatlarida, Zvezda-2 va Akademiyada oʻynab, har bir oʻyinda oʻrtacha bir goldan koʻproq gol urgan. Zaynab Zvezda-M tarkibida Rossiya birinchi divizioni oʻyinlarida, shu jumladan final turnirlarida qatnashgan. 2020-yilda birinchi divizionning bronza medali sohibiga aylangan. Zaynab rasmiy oʻyinlarda „Zvezda“ jamoasining asosiy jamoasida oʻynamagan.

Zaynab futzal boʻyicha ham turnirlarda ishtirok etgan. U Rossiya oliy ligasida Krasnokamsk/Vixr/Perm oʻlkasi klubi tarkibida turnirlarda ishtirok etganZAYNAB IBRAGIMOVA. Turnir davomida 21 oʻyin oʻtkazgan va kamida 11 gol urgan. 2020-yil 23-fevral kuni Yekaterinburgning „Fighters“ jamoasiga qarshi oʻyinda (13:4) „poker“ qilgan. Ibragimova2020-yilgi Rossiya kubogining bronza medali sovrindoriga aylandi. Shuningdek, u Perm oʻlkasi mini-futbol chempionatlarida qatnashgan va turli jamoalarga qarshi 100 ga yaqin gol urgan.

2021-yil boshida Ibragimova Rossiya oliy divizionida debyut mavsumini oʻtkazayotgan, yangi tashkil etilgan „Rubin“ (Qozon) futbol klubiga qoʻshilgan. Jamoaning 2021-yil 14-mart kuni Chertanovo jamoasiga qarshi birinchi rasmiy oʻyinida ishtirok etgan. 2022-yilda Belarus chempionatiga oʻtgan. Zaynab dastlab Zorka-BDU jamoasi tarkibida, keyinchalik esa Dnepr-Mogilev klubi tarkibida oʻynagan.

 

 
 
 Zaynab Ibragimova ZhFL veb-saytidagi profil

Turkum:6-iyunda tugʻilganlar
Turkum:1995-yilda tugʻilganlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Alifbo boʻyicha futzalchilar
Turkum:Rossiyalik ayol futbolchilar
Turkum:Oʻzbekistonlik ayol futbolchilari
Turkum:Ayollar futboli yarim himoyachilari
Turkum:Yashayotgan insonlar
„Hizbulloh“ aloqa vositalari portlashlari

2024-yil 17-sentabr mahalliy vaqt bilan soat 15:30 atrofida Livan siyosiy partiyasi va jangari guruhi Hizbulloh aʼzolari foydalanadigan minglab qoʻl peyjerlari bir vaqtning oʻzida Livan va Suriya boʻylab portlab ketgan. Kamida toʻqqiz kishi halok boʻlgan, 2750 dan ortiq kishi yaralangan. Halok boʻlgan va yaralanganlar orasida Hizbulloh a’zolari va tinch aholi vakillari ham bor. Hizbulloh rasmiysi Milliy Axborot Agentligiga bu voqea tashkilotda „shu vaqtgacha kuzatilgan eng yirik xavfsizlik tizimining buzilishi“ ekanligini aytgan.

 

Turkum:Hizbulloh
Pnevmoskleroz

thumb|alt=Pnevmoskleroz rengenogrammasi|Pnevmoskleroz rentgenogrammasi
Pnevmoskleroz – oʻpkada biriktiruvchi toʻqimalarning koʻpayishi, ularning faoliyatining buzilishi. Koʻpincha oʻpkada yalligʻlanish yoki distrofik jarayonlarning natijasi boʻlib, zararlangan qismlarda elastiklik va gaz almashinuvining buzilishi bilan birga kechadi. Ushbu patologiya bronxlarning deformatsiyasiga, oʻpka toʻqimalarining siqilishiga va burishishiga olib keladi, buning natijasida oʻpka hajmi kamayadi. Ushbu patologiya har qanday yoshda rivojlanishi mumkin.

 Etiologiyasi va patogenezi 
Pnevmosklerozga oʻpkaning yalligʻlanish va destruktiv (zotiljam, absess), alohida tabiatdagi (sil) va oʻpka zararlanishi bilan kechuvchi kasb kasalliklari (pnevmokoniozlar), alveolit, oʻpka toʻqimasining jarohatlar oqibatida zararlanishi, nurlanish va boshqalar sabab boʻladi.

 Klinik manzarasi 
Pnevmosklerozga xos boʻlgan spetsifik klinik belgilar yoʻq. Klinik manzarasida pnevmoskleroz rivojlanishiga sabab boʻlgan kasalliklarning (surunkali zotiljam,bronxoektaz va boshqalar) belgilari yuzaga chiqishi mumkin. pnevmosklerozda, ayniqsa uning diffuz shakllarida, koʻpincha oʻpkaning ventilyatsiya faoliyati buziladi va bu klinik jihatdan hansirash va sianoz bilan namoyon boʻladi. Kechki bosqichlarida fibroz sohalarga mos tushuvchi keng oʻchoqlar paydo boʻladi.

 Kechishi 
Pnevmosklerozga sekin-asta zoʻrayib boruvchi gipoksemiya, oʻpka gipertenziyasi, yaqqol namoyon boʻlgan nafas va yurak yetishmovchiligi rivojlanishi xos.

 Davolash 
Pnevmosklerozni davolashning oʻziga xos uslublari mavjud emas. Uning rivojlanishiga sabab boʻlgan kasalliklar (surunkali zotiljam, bronxoektaz kasalligi va boshqalar) davolanadi. Nafas va yurak yetishmovchiligi qoʻshilganda simptomatik davo choralari qoʻllanadi (oksigenoterapiya, yurak glikozidlari, siydik haydovchi dorilar). Pnevmosklerozning profilaktikasi nafas aʼzolarining oʻtkir va surunkali kasalliklarini oldini olish va davolashdan iborat.

 

Turkum:Pulmonologiya
Turkum:Kasalliklar
Muhammad Husaynxon Ayrumlu

Muhammad Husaynxon Ayrumlu (forscha: سرلشگر محمدحسین آیرم) – Eron Pahlaviylar sulolasi davrida Rizo shoh hukmronligi paytidagi yirik harbiy qoʻmondon. U general Teymurxon Ayrumluning jiyani va malika Toj ul-Muluk Ayrumlunining amakivachchasi hisoblanadi. Faqat ayrim oila aʼzolarigina oʻz familiyalariga „-lu“ qoʻshimchasini qoʻshish imkoniyatiga ega boʻlganlar.

 Biografiyasi 
1882-yilda Bokuda (oʻsha paytda Rossiya imperiyasi tarkibiga kirgan) turkiy ayrum qabilasidan kelib chiqqan oilada dunyoga kelgan. Oradan biroz vaqt oʻtib Fors kazak brigadasi safiga qoʻshilib, Rizo shohning yaqin safdoshiga aylangan. 1901-yildayoq Fors kazak brigadasining polkovnigi darajasiga koʻtarilgan. Aytishlaricha, rus inqilobidan oldin bir necha yil davomida Rossiya imperatorligi qoʻshinida xizmat qilib, podshoh armiyasida ofitser boʻlgan. 1921-yilda Eronga qaytgan.

1931-yilda Eron Milliy politsiyasi (Shahrboniy) boshligʻi lavozimiga tayinlangan. Faoliyatining choʻqqisida vazirlar mahkamasining eng nufuzli aʼzosi va Rizo shohning oʻng qoʻli sifatida tan olingan. Oʻz mavqeidan foydalanib, poraxoʻrlik, begunoh odamlarni tuhmat qilish, kontrabanda va boshqalarning faoliyatini nazorat qilish kabi ishlar bilan shugʻullangan. Keyinchalik kasallikni bahona qilib, Eronni butunlay tark etgan .

Ikkinchi jahon urushi davrida Berlinda Germaniya tomonidan qoʻllab-quvvatlanadigan „Eron-e-Ozod“ nomli surgundagi hukumatni tuzish uchun faol harakat qilgan. Uning maqsadi Erondagi ittifoqchilar ishgʻoliga qarshi kurashish va Germaniyaning gʻalabasidan soʻng Eronni egallab olish edi. Eron ittifoqchilar tomonidan ishgʻol qilinganda, barcha Germaniya tarafdorlari qatorida Muhammad ham hibsga olinib, „Germaniyadagi qishloqlardan biriga joʻnatilgan“.

1948-yil 31-martda Lixtenshteynda davolanish paytida vafot etgan.
Joʻra Yoʻldoshev (oʻqituvchi)

Yoʻldoshev Joʻra Gʻaniyevich – 1941-yil 1-sentabrda Toshkent viloyati Qibray tumanidagi Salor qishlogʻida tugʻilgan.

 Biografiyasi 
Joʻra Gʻaniyevich qishlogʻidagi 25-sonli oʻrta maktabni 1958-yili tamomlagach, shu yili Nizomiy nomidagi Toshkent Davlat Pedagogika institutining tabiiy fanlar fakultetiga oʻqishga qabul qilindi. Ushbu oliygohni 1963-yilda imtiyozli diplom bilan tugatdi.

Mehnat faoliyatini oʻrta maktabda gʻkimyo-biologiya oʻqituvchiligidan boshladi. Qibray tumanidagi Lomonosov nomidagi 50-oʻrta maktabda kechgan 1963–1967-yillar mobaynida u oddiy maktab hayotini oʻrganish bilan bir qatorda jamoat ishlarida ham, ilmiy doiralarda ham faol ishtirok etdi. !967-yili Ushinskiy nomidagi oʻqituvchilar malakasini oshirish va qayta tayyorlash Markaziy institutining kimyo oʻquv-metodik boʻlimi mudiri sifatida ishlay boshladi. 1970–1972-yillarda ushbu dargohning prorektoriga aylandi. 1972-yildan Respublika Maorif vazirligining markaziy apparatida boʻlim mudiri sifatida faoliyatini davom ettirdi va 1988-yilga qadar ushbu vazirlikning Markaziy apparatida Tarbiyaviy ishlar boshqarmasi boshligʻi, Maktablar boshqarmasi boshligʻi kabi bir qator mas’uliyatli lavozimlarda ishladi.

Bu yillarda „Maktabdan tashqari muassasalar faoliyatini takomillashtirish“, „Maktab nazoratchisi ish uslubini takomillashtirish“, „Taʼlimni takomillashtirish yoʻlida“, „Darsning yuksak samaradorligi uchun“ kabi maqola va oʻquv-metodik toʻplamlari nashrdan chiqdi.

1988-yildan K.Ushinskiy nomidagi oʻqituvchilar malakasini oshirish va qayta tayyorlash institutiga rektor etib tayinlandi.

1990-yilda pedagogika fanlari nomzodi, 1992-yil dotsent unvoniga sazovor boʻldi.

1991-yil 22-iyulda Oʻzbekiston Respublikasi Prezidentining farmoniga binoan Yoʻldoshev Joʻra Gʻaniyevich Oʻzbekiston Respublikasi Xalq taʼlimi vaziri etib tayinlandi.

1993-yili Xalqaro ilmiy-pedagogika Akademiyasining akademigi boʻlib saylandi.

„Oʻzbekiston Respublikasida xizmat koʻrsatgan xalq taʼlimi xodimi“ va „Mehnat shuhrati ordeni“ sohibi Yoʻldoshev Joʻra Gʻaniyevich 2022-yil 2-aprelda Toshkent shahrida vafot etgan.

 

 

Turkum:1941-yilda tugʻilganlar
Turkum:1-sentyabrda tugʻilganlar
Turkum:Qibray tumanida tugʻilganlar
Turkum:2022-yilda vafot etganlar
Turkum:2-aprelda vafot etganlar
Turkum:Toshkentda vafot etganlar
Turkum:Mehnat shuhrati ordeni sohiblari
Turkum:Oʻzbekiston Respublikasida xizmat koʻrsatgan xalq taʼlimi xodimi
Ipakchi (Margʻilon)

Ipakchi — Fargʻona viloyatining Margʻilon shahrida joylashgan mahalla. Aholisi 2 505 nafar (2018).
Aholisi

 

Turkum:Margʻilon aholi punktlari
Turkum:Alifbo boʻyicha aholi punktlari
Sholdirama

Sholdirama — Fargʻona viloyatining Margʻilon shahrida joylashgan mahalla. Aholisi 3 687 nafar (2018).
Aholisi

 

Turkum:Margʻilon aholi punktlari
Turkum:Alifbo boʻyicha aholi punktlari
Yoʻrmadoʻz

Yoʻrmadoʻz — Fargʻona viloyatining Margʻilon shahrida joylashgan mahalla. Aholisi 5 848 nafar (2018).
Aholisi

 

Turkum:Margʻilon aholi punktlari
Kosibchilik (Margʻilon)

Kosibchilik — Fargʻona viloyatining Margʻilon shahrida joylashgan mahalla. Aholisi 4 637 nafar (2018).
Aholisi

 

Turkum:Margʻilon aholi punktlari
Uzunxovuz

Uzunxovuz — Fargʻona viloyatining Margʻilon shahrida joylashgan mahalla. Aholisi 2 419 nafar (2018).
Aholisi

 

Turkum:Margʻilon aholi punktlari
Doʻstlik (Margʻilon)

Doʻstlik — Fargʻona viloyatining Margʻilon shahrida joylashgan mahalla. Aholisi 4 348 nafar (2018).
Aholisi

 

Turkum:Margʻilon aholi punktlari
Sarobod

Sarobod (romanizatsiyasi Sarābād)  – Eronning Fors ustoni Marvdasht shahristoni Sayyidon baxshi Rahmat dehistonidagi qishloq. 2006-yilgi aholini roʻyhatga olish maʼlumotlariga koʻra, aholisi 40 ta oilada yashovchi 141 kishidan iborat.

 

Turkum:Marvdasht shahristoni aholi punktlari
Feruziy (Marvdasht)

Feruziy (romanizatsiyasi Fīrūzi; shuningdek Ferozi Marvdasht va Ferūzī-ye Marvdasht deb ham ataladi) – Eronning Fors ustoni Marvdasht shahristoni Markaziy baxshi Kanora dehistonidagi qishloq. 2006-yilgi aholini roʻyxatga olish maʼlumotlariga koʻra, aholisi 699 oilada yashovchi 2 639 kishidan iborat.

 

Turkum:Marvdasht shahristoni aholi punktlari
Qissayi sayfulmulk

Qissayi Sayfulmuluk 

XV asrning oxiri va XVI asrning birinchi yarmida yashab o'tgan shoir Majlisiy tomonidan yozilgan ushbu asar XVI asr o'zbek adabiyotiga turkumiga kiritiladi.Doston Majlisiyning bizgacha yetib kelgan yagona asaridir.

 Dostonning yaratilish tarixi 

Asarning yaratilish tarixi va i haqida uning muqaddimasida muallif tomonidan ma'lumot berib o'tilgan.Unga ko'ra,shoir dostonni yigitlik ayyomida,badiiy ijodda ma'lum tajriba to'plagan davrida yaratgan.Majlisiy "Qissayi Sayfulmuluk"ni o'z boshiga qandaydir ish tushgan ,do'stlaridan yiroqlashib musofirlik mashaqqatlarini chekkan bir sharoitda yozganini ham ta'kidlab o'tadi.Doston xalqqa manzur bo'lgan va ularning mashhur "Xalq kitoblari" turkumidan o'rin olgan.Shoir asarni yaratishda "Ming bir kecha"dan va xalq og'zaki ijodi namunalaridan keng foydalanadi.U o'zbek,qozoq,turkman,tatar va boshqa turkiy xalqlar orasida shuhrat qozongan."Qissayi Sayfulmulk" ham bosma,ham qo'lyozma holida xalq orasida keng tarqalgan.U ilk marotaba 1883-yili Qozonda nashr etiladi.Va ushbu nashr boshqa yillarda chop etilgan nusxalariga qaraganda mukammalroq bo'lib,uning hajmi 4000 misrani tashkil etadi.1959-yili asar alohida kitob holida nashrdan chiqadi.Doston rus tiliga tarjimon Vladimir Lipko tomonida o'girilgan.

 Dostonning g'oyasi va obrazlari 
"Qissayi Sayfulmuluk" ishqiy-sarguzasht dostondir.Unda Misr podshohi Osim ibn Safvonning o'g'il ko'rishi ,bolaga Sayfulmuluk deb ism qo'yilishi,vazir Homidning ham o'g'il ko'rishi,unga Soid deb ism berilishi va bu ikki bolaning ko'kaldosh bo'lishi,ularning favqulodda hodisalarga to'la murakkab sarguzashtlari,Sayfulmulukning Fatina shohi Shahbol qizi Badeuljamolga,Soidning esa Badeuljamolning emikdoshi Sarandil(Sarandip-Shri-Lanka) shohi qizi Rabiulmulkka uylanishi,Sayfulmulukning odil podshoh,Soidning unga Vazir bo'lishi haqida hikoya qilinadi.Dostonning yetakchi mavzusi bo'lgan sevgi qahramonlarning murakkab sarguzashtlarida mujassamlashadi,vafo,sadoqat,do'stlik,mardlik,ahillik va qahramonlik kabi fazilatlar bilan birga kamol topadi.Shoir yarim hayotiy,yarim afsonaviy voqealar bayonida sof va samimiy sevgini,sevguvchilarning oliyjanob fazilatlarini kuylaydi.

Dostonning bosh qahramoni- Sayfulmuluk.U samimiy va sadoqatli oshiq,jasoratli va fidokor qahramon.Sayfulmuluk ishq yo'lida baxt-saodatga erishish uchun kurashga va g'alabaga shaylangan oddiy inson sifatida tasvirlangan.Sayfulmulukning do'sti-Soid esa sadoqatli do'st va jasur insondir..U barcha mashaqqatli kunlarda do'sti bilan birga bo'ladi.Dostonda yana Misr shohi Osim,Yaman shohi Badeulasr,Fatina shohi Shahbol va Sarandip shohi obrazlari berilgan.Majlisiy dostonda bir nechta xotin-qizlar obrazini ham yaratadi.Rabialmulk,Badeuljamol va onalar.Shoir xotin-qizlarga davrining peshqadam insonparvari va ma'rifatparvari sifatida yondashadi,ularning haq-huquqlarini himoya qiladi.Majlisiy yaratgan bu obrazlar to'g'rilik,halollik,samimiyat,qat'iyat,jur'at,sadoqat va boshqa ijobiy xislatlar bilan namoyon bo'ladi.
Avanjon

Avanjon (romanizatsiyasi Avanjān va Āvenjān; shuningdek Avangūn va Āvangūn deb ham ataladi) – Eronning Fors ustoni Marvdasht shahristoni Dorudzon baxshining Ramjerd-e Do dehistoni hududidagi qishloq. 2006-yilgi aholini roʻyhatga olish maʼlumotlariga koʻra, aholisi 192 ta oilada yashovchi 842 kishidan iborat.

 

Turkum:Marvdasht shahristoni aholi punktlari
Aleksey Yagudin

Aleksey Gennadievich Yagudin (1973-yil 14-yanvar, Termiz, Oʻzbekiston SSR) – sovet va rus futbolchisi, himoyachi pozitsiyasida oʻynagan. 2000-yillarning boshidan Estoniyaning „Narva-Trans“ klubida murabbiylik lavozimlarida ishlab kelmoqda.

 Faoliyati 
Aleksey Termizning „Surxon“ klubida professional faoliyatini boshlagan. Surxon klubi debyut uchrashuvini oʻtkazmagan va asosan oʻrinbosarlar jamoasi tarkibida oʻynagan. 1990-yilda Rossiyaga koʻchib oʻtganva 1990—1992-yillarda „Ekspress“/ „SKIF-Ekspress“ Velikie Luki jamoasida oʻynagan. 1993—1998-yillarda Rossiya quyi ligalarining turli jamoalarida, 1999—2004-yillarda Estoniyaning Narva-Trans klubida oʻynagan va 2001-yilda Estoniya kubogini qoʻlga kiritgan.

2002—2004-yillarda Narva-Trans klubida futbolchi-murabbiy boʻlgan. Keyinchalik Aleksey bir necha bor asosiy jamoaga bosh murabbiy etib tayinlangan. Yagudin asosiy jamoa bilan ishlashdan tashqari „Narva-Trans“ ayollar jamoasi va klub maktabida bolalar jamoalari bilan ishlagan.

Moskva davlat jismoniy tarbiya akademiyasini (MGAFK) (1990—1995), Estoniya futbol assotsiatsiyasi kurslarini tamomlagan. UEFA murabbiylik Pro litsenziyaga ega.

 

 

 Aleksey Yagudin Narva-Trans FC veb-saytida
 Aleksey Yagudin Murabbiy, umr boʻyi sayohat
 Aleksey Yagudin Footballfacts saytida
 Aleksey Yagudin Teams.by saytida

Turkum:14-yanvarda tugʻilganlar
Turkum:1973-yilda tugʻilganlar
Turkum:Termizda tugʻilganlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Alifbo boʻyicha futzalchilar
Turkum:Alifbo boʻyicha futbol murabbiylari
Turkum:Rossiyalik erkak futbolchilar
Turkum:Erkak futbol himoyachilari
Turkum:FK Volochanin futbolchilari
Turkum:FC Avangard Kamyshin futbolchilari
Turkum:Luki-Energia FK futbolchilari
Turkum:FC Zenit-2 Sankt-Peterburg futbolchilari
Turkum:JK Narva Trans futbolchilari
Asad Mayhaniy

Abul-Fath Asad ibn Muhammad al-Mayhaniy  – fors olimi boʻlib. Mayhanada tugʻilgan. Gʻazzoliyning izdoshi edi.

 Biografiyasi 
Ibn al-Javziy va Toj ad-Din as-Subkiyning yozishicha, Asad Mayhaniy islom fiqhida oʻta nufuzli olim boʻlgan. Marvdagi Nizomiyya madrasasida Abu-Muzaffar as-Somoniydan (tarixchi Abu Saad As-Sumoniyning bobosi) Islom fiqhini oʻrgangan. Keyin Gʻaznaga koʻchib oʻtgan va u yerda mashhurlikka erishganal-Subki’s Tabaqat, Volume V, Page 335.

Abd al-Latif al-Bagʻdodiyning aytishicha, otasi oʻsha paytda juda mashhur boʻlgan Asad al-Mayhaniyning „Qaydlar“ini oʻrganganAl-Baghdadi’s Kitab al-Nasihatayn, Page 89.

Ibn al-Javziyning aytishicha, koʻp hanbaliylar Asad al-Mayhaniy shofi’iy boʻlishiga qaramay, uning „Qaydlar“lari oʻrganganMakdisi, Rise of colleges, Page 122.

XIII asrda Ibn Kasir Asad Mayhaniyning „Qaydlar“i hali ham mashhurligini aytganIbn Kathir’s Tabaqat al-fuqaha al-shafiyin, Volume 2, Page 566.
 

Turkum:Shofiʼiylar
Turkum:Mujaddid
Turkum:Hadis olimlari
Turkum:Sunniy musulmon olimlari
Turkum:1068-yilda tugʻilganlar
Turkum:1132-yilda vafot etganlar
Turkum:XII asr musulmon ulamolari
Turkum:11-asr huquqshunoslari
Turkum:12-asr huquqshunoslari
Amr ibn Maymun

Amr ibn Maymun al-Avdiy  – paygʻambar Muhammadning ansoriyHistory of the Caliphs by Suyuti sahobalaridan biri.

 Ishlari 
Al-Avdiy Sunani Abu Dovudda hadis roviyi sifatida keltirilgan.
 

Turkum:690-yillarda vafot etganlar
Turkum:Sahobalar
Abbos Amirifar

Hujjat al-Islom Abbos Amirifar (1957-yilda tugʻilgan) – Eron prezidenti Mahmud Ahmadinajodning namoz imomi va prezidentlik madaniyat qoʻmitasi rahbariIranian presidential aide arrested| guardian.co.uk| 20 May 2011. 2011-yilning may oyida Mahdiyning qaytishini bashorat qiluvchi bahsli filmni suratga olganidan soʻng „sehrgarlik“da ayblanib, hibsga olingan ediAhmadinejad losing ground in Iran power struggle, analysts say | By Matt Smith | CNN | May 26, 2011Iran and the 'Arab Springʻ by HOSSEIN BORUJERDI | www.pbs.org| 02 Jun 2011Ahmadinejad supporter arrested by Iranian authorities | Source: Radio Zamaneh| 5/03/11.
 

Turkum:Yashayotgan insonlar
Turkum:Eron shia ulamolari
Turkum:1957-yilda tugʻilganlar
Shayx Umar Aliye

Shayx Umar Aliye (xalq orasida Gelemsiyyi nomi bilan tanilgan) — efiopiyalik islom dini yetakchisiአዲስ አድማስ ጋዜጣ፣ ሐምሌ 11፣ 2001፣ የጥበብ ሸማኔዎች (ሱፊዎች በሐረርጌ).

Aliye Ittu Oromoni islomlashtirishdagi muhim shaxslarda biriUlrich Braukämper: Islamic History and Culture in Southern Ethiopia. Collected Essays, Göttinger Studien zur Ethnologie 9, 2003, , p. 138, 118& 122, 166, 135, (16-19, 23, 28, 36, 102, 107, 109, 120, 136), (16-19, 23, 28, 36, 102, 107, 109, 120, 136), 117-122, 116, 118, 119, 119, 119, 116-117, (16-19, 23, 28, 36, 102, 107, 109, 120, 136), 131, 118, 70-76, 116-120,- Professor Urlich Braukamper is one of the leading authorities in the study of Islamic History and Culture in Ethiopia.Hussein Ahmed HARAR-WALLO RELATIONS REVISITED: HISTORICAL, RELIGIOUS AND CULTURAL DIMENSIONS, African Study Monographs, Kyoto University, March 2010, p. 111-117. Eng katta masjid va hadirani (kechayu kunduz namoz o‘qish uchun yig‘iladigan majmua) qurdirgan.
 

Turkum:Efiopiya diniy yetakchilari
Ali ibn al-Husayn ibn Ali ibn Hanzala

Ali ibn al-Husayn ibn Ali ibn Hanzala 1284-yildan 1287-yilgacha Yamandagi oʻninchi Tayyibi Ismoili Dai al-Mutlaq boʻlgan.

Ali va uning bobosi Banu Hamdonga mansub boʻlib, XIII asrda Qurayshiy Ibn al-Volid oilasining Daʼi al-Mutlaq idorasidagi monopoliyasini buzib tashlagan. Uning oʻrniga boshqa Ibn al-Volid Ibrohim ibn al-Husayn kelgan.
 

Turkum:1287-yilda vafot etganlar
Turkum:Banu Hamdan
Turkum:13-asr arab shaxslari
Turkum:13-asr ismoiliylari
Turkum:13-asr islom dini peshvolari
Faxrabod (Marvdasht)

Faxrabod (romanizatsiyasi Faxrābod; shuningdek Faxrābod-u Rāmjerd va Faxr obod Ramjerd deb ham ataladi) -Eronning Fors ustoni Marvdasht shahristonining Markaziy baxshi Ramjerd-u Yek dehistoni hududida joylashgan qishloq. 2006-yil aholini roʻyhatga olish maʼlumotlariga koʻra, aholisi 99 oilada yashovchi 458 kishidan iborat.

 

Turkum:Marvdasht shahristoni aholi punktlari
Inqilob koʻchasi (Tehron)

Inqilob koʻchasi (Enqelab yoki Enghelab) – Eron poytaxti Tehrondagi Inqilob maydonini Imom Husayn maydoni bilan bogʻlovchi asosiy magistral yoʻl.

Koʻchaning toʻliq nomi Inqilobi Islomiy boʻlib, 1979-yilgi Islom inqilobi sharafiga shunday nomlangan. Avvalgi nomi Pahlaviy sulolasi asosichisi Rizoshoh sharafiga Shoh Rizo koʻchasi boʻlgan.

 15px Sharqdan gʻarbga 15px 18px Damavand koʻchasi boʻlib davom etadi 30pxImom Husayn maydoni 18px 17 Shahrivor koʻchasi18px Mozandaron koʻchasi 30px Tehron BRT yoʻnalishi Imom Husayn maydoni bekati 30px 18px Oyatullo Madaniy koʻchasi 30px 18px Namju koʻchasi 30px 18px Sipoh koʻchasi 30px Tehron BRT yoʻnalishi Puli Chubiy maydoni bekati 30px Tehron BRT yoʻnalishi Shariatiy maydoni bekati 30pxRovshandilon yoʻl oʻtkazgichi 18px Bahor koʻchasi18px Shariatiy koʻchasi18px Rovshandilon koʻchasi 45px45px Darvoza davlat metro bekati 30pxDarvoza davlat chorrahasi 18px Dr. Mufatta koʻchasi18px Saʼdiy koʻchasi 30px Tehron BRT yoʻnalishi Lola Zari Nov maydoni bekati 30px 18px Lola Zari Nov koʻchasi 45px Firdavsiy metro bekati 30pxFirdavsiy maydoni 18px Firdavsiy koʻchasi18px Qoroniy koʻchasi 30px Tehron BRT yoʻnalishi Firdavsiy maydoni bekati 30pxKalij yoʻl oʻtkazgichi 18px Hofiz koʻchasi 45px45px Teatri Shahr metro bekati 30pxValiasr chorrahasi 18px Valiasr koʻchasi 30px Tehron BRT yoʻnalishi Valiasr chorrahasi bekati 30px 18px Falastin koʻchasi 30px 18px Visol Sheroziy koʻchasi 30px Tehron BRT yoʻnalishi Tehron universiteti bekati 30px 18px Quds koʻchasi 30px 18px 16 Ozar koʻchasi18px 12 Farvordin koʻchasi 30px Tehron BRT yoʻnalishi Inqilob maydoni bekati 45px Inqilob metro bekati 30pxInqilob maydoni 18px Korgar koʻchasi18px Ozodiy koʻchasi boʻlib davom etadi 15px Gʻarbdan sharqqa 15px

 

 
 

Turkum:Tehron koʻchalari
Joseph Castaigne

Joseph Philippe Emmanuel Castaigne (27 fevral 1871 – 21 sentabr 1951) fransuz ichki kasallilar shifokori boʻlib, Bassac, Charente shahrida tugʻilgan.

U Parijda tibbiyotni oʻqidi, keyinchalik 1908 yilda „shifoxona shifokori“ boʻldi. Birinchi jahon urushi davrida u Vichy kasalxonasida yaralangan askarlarni davolash uchun javobgar boʻlgan. Urushlar tugaganidan soʻng, u Hôpital de la Charitéda tibbiyot xizmati boshligʻi boʻldi.

1920 yilda katta oʻgʻlining oʻlimidan soʻng, u Klermont-Ferrand yaqinidagi Sebzat qishlogʻiga koʻchib oʻtdi. Castaigne boshqa bolalarini katta qilish uchun kichik qishloq muhiti foydali boʻlishini his qildi. Clermont-Ferranda 1942 yilgacha tibbiyot maktabining direktori lavozimida ishlagan. Parijda u Anatole Shoffard (1855-1932) va Avgustin Nikolas Gilbert (1855-1927) bilan taʼlim olgan va ichki kasalliklar shifokori Emile Achard (1860-1944) bilan buyrak funktsiyasini oʻrgangan.
 

 Joseph Castaigne @ Who Named It

Turkum:1871-yilda tug'ilganlar
Turkum:1951-yilda vafot etganlar
Fransiya milliy futzal terma jamoasi

Fransiya futzal terma jamoasi - Fransiyada futzal boʻyicha boshqaruv organi boʻlgan Fransiya futbol federatsiyasi tarkibiga kiradi. Futzal boʻyicha FIFA Jahon kubogi va Yevropa chempionatlari kabi xalqaro futzal musobaqalarida Fransiya nomini himoya qiladi.

 Musoboqlar tarixi 

 FIFA futzal boʻyicha jahon chempionati 
FIFA futzal boʻyicha jahon chempionatidagi natijalariYilBosqichOʻrinOʻyinGʻDMUGOʻG 1989Ishtirok etmagan 1992 1996 2000Saralashdan oʻta olmagan 2004 2008Ishtirok etmagan 2012Saralashdan oʻta olmagan 2016 2021 2024SaralanganUmumiy1/10300000

 Futzal boʻyicha UEFA chempionati 
UEFA futzal chempionatidagi natijalariYilBosqichOʻrinOʻyinGʻDMUGOʻG 1996Ishtirok etmagan 1999Saralashdan oʻta olmagan 2001 2003 2005 2007 2010 2012 2014 2016 2018Guruh bosqichi10-oʻrin201179 2022Saralashdan oʻta olmagan 2026Hali oʻtkazilmaganUmumiy1/13201179

 Futzalchilar 
 Hozirgi tarkib 
Futzal boʻyicha 2024-yilgi FIFA Jahon chempionati saralash bosqichi doirasida Norvegiya va Serbiyaga qarshi 2023-yil 2 va 7-mart kunlari oʻtkazilgan oʻyinlar uchun quyidagi futbolchilar chaqirilgan.Bosh murabbiy: Raphaël Reynaud

 Soʻnggi terma jamoaga chaqirilganlar 
Oxirgi 12 oy ichida quyidagi futzalchilar ham jamoaga chaqirilgan.

COV Futzalchi COVID-19 bilan shartnoma tuzgani uchun jamoani tark etgan.
INJ Futzalchi jarohati sabab jamoani tark etgan.
PRE Dastlabki tarkib.
RET Xalqaro futzaldagi faoliyatini yakunlagan.

 Natijalar 
 Natijalar va jadval 

Quyidagi jadvalda yaqin oʻtmishdagi barcha oʻyinlar natijalari va yaqin kelajakda rejalashtirilgan oʻyinlar koʻrsatilgan.

 

 
 Rasmiy veb-sayt

Turkum:Yevropa futzal terma jamoalari
Turkum:Fransiyada futzal
Turkum:Fransiyaning milliy sport jamoalari
Kanada gerbi

Kanada gerbi, shuningdek, Kanadaning Qirollik gerbi sifatida ham tanilgan, Kanada monarxi hukmronligi gerbi va Kanadaning rasmiy gerbi hisoblanadi. 1921-yildan beri qoʻllanilayotgan bu gerb Buyuk Britaniya qirollik gerbiga juda oʻxshash boʻlib, unda fransuz va oʻziga xos Kanada elementlari Britaniya versiyasidagi baʼzi elementlarni almashtirgan yoki ularga qoʻshimcha qilingan.

 

Turkum:Davlat gerblari
Kuba milliy futzal terma jamoasi

Kuba futzal terma jamoasi Kubada futbol federatsiyasi tomonidan nazorat qilinadigan, Futzal boʻyicha FIFA jahon chempionati va KONKAKAF futzal chempionati kabi xalqaro musobaqalarida mamlakat nomini himoya qiladi. Kuba CONCACAFning eng kuchli jamoalaridan biri boʻlib, KONKAKAF futzal chempionatida toʻrt marta ikkinchi oʻrinni egallagan va 6 marta FIFA futzal boʻyicha Jahon chempionatida ishtirok etgan.

 Turnirlar 

 FIFA Futzal Jahon chempionati 

FIFA Futzal Jahon chempionatidagi natijalarYilBosqich 1989Ishtirok etmagan 1992 1996Guruh bosqichi3003431 20003003120 20043003316 200841031625 2012 Saralashdan oʻta olmagan 2016 Guruh bosqichi3003722 2021 Saralashdan oʻta olmagan 2024 SaralanganUmumiy6/1016101531114

 Futzal boʻyicha CONCACAF chempionati 
 1996 – 2-oʻrin
 2000 – 2-oʻrin
 2004 – 2-oʻrin
 2008 – 2-oʻrin
 2012 – Guruh bosqichi (5-oʻrin)
 2016 – Yarim final (4-oʻrin)
 2021 – Guruh bosqichi (12-oʻrin)
 2024 – 2-oʻrin

 Panamerika oʻyinlarida futzal 
 2007 – 6-oʻrin

 

 
 Kuba FIFA.com saytida

Turkum:Shimoliy Amerika futzal terma jamoalari
Turkum:Kubadagi milliy sport jamoalari
Turkum:Kubada futzal